Врз основа на член 36 став 1 точка 15 од Законот за локалната самоуправа („Службен весник на Република Македонија” бр.5/02 и „Службен весник на РСМ” бр.202/24), член 17-а став 2, член 26 и член 26-а од Законот за јавните претпријатија („Службен весник на Република Македонија” бр.38/96, 9/97, 6/02, 40/03, 49/06, 22/07, 83/09, 97/10, 6/12, 119/13, 41/14, 138/14, 25/15, 61/15, 39/16, 64/18 и 35/19 и „Службен весник на Република Северна Македонија” бр.275/19, 89/22, 274/22 и 208/24), член 2 од Правилникот за формата и содржината на јавниот повик за пројавување на интерес за пријавување на кандидати за избор на член на управен и надзорен одбор на јавно претпријатие, начинот на поднесување на пријавата, обрасците за пријавување и начинот на бодување и селекција на кандидатите („Службен весник на Република Северна Македонија” бр.213/2024) и член 70 од Статутот на Општина Битола („Службен гласник на Општина Битола” бр.10/05, 17/08, 8/19, 14/20, 19/20 и 5/21), а по предлог на Градоначалникот, Советот на Општина Битола објавува:

ЈАВЕН ПОВИК
ЗА ПРОЈАВУВАЊЕ НА ИНТЕРЕС ЗА ПРИЈАВУВАЊЕ НА КАНДИДАТИ ЗА ИЗБОР НА  1 (ЕДЕН ) ЧЛЕН ВО УПРАВЕН ОДБОР НА ЈКП „ВОДОВОД“ БИТОЛА 


ПРЕДМЕТ НА ЈАВНИОТ ПОВИК
Предмет на Јавниот повик е спроведување на постапка за избор на 1 (еден) член во управен одбор на ЈКП „Водовод“ Битола со седиште на ул.„16” бр.4Г, Битола.
Постапката ќе се спроведе согласно Правилникот за формата и содржината на јавниот повик за пројавување на интерес за пријавување на кандидати за избор на член на управен и надзорен одбор на јавно претпријатие, начинот на поднесување на пријавата, обрасците за пријавување и начинот на бодување и селекција на кандидатите („Службен весник на Република Северна Македонија” бр.213/2024).
ПРАВО НА УЧЕСТВО
Право на учество имаат сите лица кои ќе изразат интерес за пријавување и кои ги исполнуваат условите предвидени во Јавниот повик.
Јавниот повик со сите услови се објавува на веб страната на Општина Битола https://www.bitola.gov.mk/ и на страната на ЈКП „Водовод” Битола http://www.vodovodb.mk/.

УСЛОВИ КОИ ТРЕБА ДА СЕ ИСПОЛНАТ СОГЛАСНО ЗАКОНОТ ЗА ЈАВНИ ПРЕТПРИЈАТИЈА
За член на управен одбор на ЈКП „Водовод” Битола може да биде лице кое ги исполнува следниве услови:
· е државјанин на Република Северна Македонија;
· има стекнати најмалку 240 кредити според ЕКТС или завршен Vll степен образование од областа на економските науки;
· во моментот на именувањето со правосилна судска пресуда не му е изречена казна или прекршочна санкција забрана за вршење на професија, дејност или должност;
Членот на управниот одбор на ЈКП „Водовод” Битола треба да има и соодветно работно искуство, и тоа:
· еден член на управниот одбор треба да има најмалку пет години работно искуство од областа на економските работи 
Времетраењето на мандатот на членовите на Управниот одбор на ЈКП „Водовод” Битола изнесува четири години, со право на уште еден последователен мандат.

РАБОТНИ ЗАДАЧИ, ОДГОВОРНОСТИ, ПРАВА И ОБВРСКИ НА ЧЛЕНОВИТЕ ВО УПРАВЕН ОДБОР 
Согласно член 19 од Законот за јавните претпријатија, Управниот одбор ги извршува следните работни задачи, одговорности, права и обврски и тоа:
Управниот одбор на јавното претпријатие го донесува статутот на јавното претпријатие, ги усвојува програмата за работа и развој на јавното претпријатие, ја утврдува деловната политика, ги усвојува тримесечниот извештај кој содржи показатели за финансиското работење, годишната сметка и извештајот за работењето на јавното претпријатие, одлучува за употребата на средства остварени со работењето на јавното претпријатие и покривањето на загубите, ги донесува одлуките за инвестиции, ги утврдува цените на производите и услугите, одлучува за внатрешната организација на јавното претпријатие, го донесува актот за утврдување на висината на вредноста на бодот за пресметување на платите на вработените во јавното претпријатие и друго.
НАЧИН НА ПРИЈАВУВАЊЕ НА ЈАВНИОТ ПОВИК
Задолжителни документи кои треба да бидат доставени како доказ за исполнување на условите за член на управниот одбор на ЈКП „Водовод” Битола се:
· Уверение за државјанство на Република Северна Македонија;
· Уверение или диплома за завршено високо образование и стекнати 240 ЕКТС или завршен VIl/1 степен образование (Економски факултет)
· Потврда дека со правосилна судска пресуда не му изречена казна или прекршочна санкција забрана за вршење на професија, дејност или должност;
· Потврда за евидентиран стаж од Фондот на пензиско и инвалидско осигурување на Република Северна Македонија;
· Историјат на работните односи од Агенцијата за вработување на РСМ;
· Кратка биографија;
· Сертификати, лиценци, уверенија, дипломи издадени од овластени односно акредитирани институции за нивно издавање согласно закон;

ПОСТАПКА ЗА СЕЛЕКЦИЈА НА ЧЛЕНОВИТЕ
Постапката за селекција на кандидатите за членови во Управен одбор на ЈКП „Водовод” Битола се состои од две фази и тоа:
· Фаза 1 – административна селекција (фаза во која се врши проверка на внесените податоци во пријавата со условите од јавниот повик кои треба да се идентични со условите утврдени во Законот за јавните претпријатија, како и на доставените докази и се врши нивно бодување) и
· Фаза 2 – интервју (фаза во која преку ситуациони и стручни прашања и практични задачи се проверуваат општите и посебните работни компетенции на кандидатот и се врши нивно бодување, а се поставуваат и општи прашања со кои се проверува интересот и мотивацијата на кандидатот за работата, прашања за неговото претходно работно искуство, очекувањата на кандидатот и сл.).
Точниот датум, време и место на оддржување на интервјуто ќе бидат објавени на веб страната на Општина Битола.

РОК И НАЧИН НА ДОСТАВУВАЊЕ НА ПРИЈАВИТЕ
Јавниот повик се објавува на ден 17.07.2026 година и трае 5 (пет) дена, односно најдоцна до 21.07.2026 година.
Пријавените кандидати, соодветната документација во хартиена форма во оригинал или копија заверена на нотар заедно со пополнета Пријава на образец за пријавување (Прилог бр.1) да ја достават до:
Архивата на Општина Битола, Бул.„1 Мај” бр.61, Битола во затворен плик (со назнака: За Јавен повик за пројавување на интерес за пријавување на кандидати за избор на 1 (еден)  член во Управен одбор на ЈКП „Водовод” Битола)
Незадоволните кандидати од изборот за членoви во управен одбор и имаат право да поведат управен спор до надлежен суд согласно со Законот за управни спорови.

Напомена: Пријавите без комплетно приложена документација или кои се доставени по истекот на предвидениот рок нема да се разгледуваат.

Бр.09-133/1        					             ПРЕТСЕДАТЕЛ
17.07.2026 год.					 на Советот на Општина Битола
Б и т о л а							 Бојан Бојкоски





Прилог бр.1
Образец за пријавување по Јавен повик за пројавување на интерес за пријавување на кандидати за избор на член на управен одбор на ЈКП „ВОДОВОД” Битола

	1. 
	Назив и седиште на јавното претпријатие
	

	2. 
	Име и презиме
	

	3. 
	Место на живеење (улица и број)
	

	4. 
	Телефон за контакт 
	

	5. 
	Е-маил/e-mail
	

	6. 
	Кратка биографија
	

	7. 
	Уверение за државјанство
	

	8. 
	Уверение или диплома за завршено високо образование
	

	9. 
	Доказ за соодветно работно искуство наведено во јавниот повик (потврда од ФПИОСМ за евидентиран стаж)
	

	10. 
	Сертификати, лиценци, уверенија, дипломи издадени од овластени, односно акредитирани институции за нивно издавање согласно закон
	

	11. 
	Потврда дека со правосилна судска пресуда не ми е изречена казна или прекршочна санкција забрана за вршење на професија, дејност или должност
	


Датум									Потпис на подносителот

	Пополнува примачот на пријавата

	Архивски број на пријавата

	
Датум на прием на пријавата


_____________________година
	
                   Потпис и печат


_____________________година



